projecte-aina/catalan_government_crawling huggingface dataset:
Seu de l'Arxiu Comarcal de l'Alt Urgell.
L'Arxiu Comarcal de l'Alt Urgell (ACAU) es va inaugurar el 11 de juny de 2010.
El setembre de 2006 es va signar el conveni de construcció de l'equipament i el desembre de 2009 es va formalitzar el conveni de cogestió entre el Departament de Cultura i Mitjans de Comunicació de la Generalitat de Catalunya, el Consell Comarcal de l'Alt Urgell i l'Ajuntament de la Seu d'Urgell, en virtut del qual l'arxiu municipal i el seu personal tècnic s'integren en el nou equipament.
L'edifici s'ubica en una zona residencial, molt a prop de la confluència entre el riu Valira i el riu Segre, amb vistes al Cadí.
Dissenyat per l'arquitecte Santi Orteu, destaca per les seves línies avantguardistes i elegants.
L'equipament té una capacitat aproximada de 9.000 metres lineals distribuïts en 6 dipòsits de documentació.
A més disposa de moll de càrrega, magatzems, àrea de desinfecció, sala de treball, despatxos habilitats per a l'arxiver municipal i de direcció, sala de reunions, sala de consulta, sala polivalent i àrea de suports especials i de gran format.
L'arxiu custodiarà documentació pública i privada en virtut de la Llei 10/2001, de 13 de juliol, d'arxius i documents, i en el moment de la seva entrada en funcionament ingressaran 700 metres lineals procedents del fons municipal de la Seu d'Urgell així com del fons notarial, de l'Administració de Justícia i de les antigues cambres agràries.
L'objectiu del curs és formar futurs investigadors en el camp de la història a través de l'aprenentatge de metodologies, recursos i tècniques utilitzades en els processos del buidatge, contextualització i tractament automatitzat de dades històriques.
A tal fi, el curs s'estructura en quatre blocs: Introducció a la funció dels arxius, ciències auxiliars de l'arxivística, recursos d'informació i introducció al disseny i elaboració de bases de dades.
Arxiu Comarcal de l'Alt Urgell i Servei Educatiu de l'Alt Urgell
Exposició que presenta un breu recorregut per la història de la fotografia estereoscòpica des dels primers experiments a la visió polaritzada passant pels anaglifs.
Es tracta d'una petita exposició bàsicament constituïda per objectes utilitzats en la captura i reproducció d'imatges estereoscòpiques i tridimensionals.
Ajuntament de Salardú, PyrenMuseu i IDAPA.
Col·labora: Arxiu Comarcal de l'Alt Urgell, PICURT, Ajuntament de la Seu d'Urgell i Consell Comarcal de l'Alt Urgell
Jornada anual realitzada en el context de la Mostra de Cinema de Muntanya PICURT que té com a objectiu posar de relleu aspectes particulars i singulars del Pirineu amb l'objectiu d'oferir valor afegit i donar a conèixer aspectes propis del Pirineu català i d'altres zones de muntanya, d'acord amb l'esperit i raó de ser de PICURT.
Aquestes jornades es varen portar a terme per primer cop l'any 2010 i des d'aquell moment l'Arxiu Comarcal de l'Alt Urgell ha estat l'equipament seleccionat per acollir-les i donar-les suport i servei.
Col·labora: Arxiu Comarcal de l'Alt Urgell, TV3, CACTUS i mOntanyanes.
Activitat inclosa dins del programa de difusió Vivències endegat per l'Arxiu Comarcal de l'Alt Urgell inclosa dins del programa de la fira anual de formatges de la Seu d'Urgell Fira de Sant Ermengol.
L'acte té per objectiu realitzar una aproximació des de la vivència al fet tradicional del menjar de fira, acompanyat d'un seguit d'activitats de caire cultural i històric: una contextualització històrica de les característiques dels mercats i fires de la Seu d'Urgell, una contextualització gastronòmica del menjar tradicional, sobre tot en època de tardor, i una mostra de documentació de l'Arxiu Comarcal indispensable a l'hora de realitzar qualsevol estudi i anàlisi sobre el món dels mercats i fires des de múltiples perspectives.
Arxiu Comarcal de l'Alt Urgell.
Col·labora: Consell Comarcal de l'Alt Urgell i Ajuntament de la Seu d'Urgell
L'exposició se centra en un recorregut per la història i la vivència al voltant de Senyús a través de tres manifestacions de la memòria: la memòria del sentiment, relacionada amb les expressions de l'enyorança i de les emocions per part de fills del poble així com per part de visitants, estudiosos i excursionistes; la memòria personal basada en la presentació de més d'un centenar de fotografies cedides per particulars, antics veïns del poble i els seus descendents i actuals residents, i finalment, la memòria col·lectiva, aquella part del record que es manté perdurable en el temps i compartit de forma oberta i universal gràcies al paper d'institucions de la memòria com arxius i biblioteques i que en el context d'aquesta exposició recupera exemples bibliogràfics i documentals sobre Senyús custodiats en aquests centres culturals.
Arxiu Comarcal de l'Alt Urgell.
Col·labora: Consell Comarcal de l'Alt Urgell i Ajuntament de la Seu d'Urgell.
L'Arxiu Comarcal de l'Alt Urgell participa en la celebració del 25è aniversari amb la producció d'una exposició de gran format
Del 27 de juliol al 10 de setembre una exposició ubicada a la sala Sant Domènec rememora la fita olímpica de la ciutat de la Seu d'Urgell com a subseu Olímpica dels Jocs de Barcelona de 1992 que van tenir lloc a la nostra ciutat de l'1 al el 6 d'agost d'aquell any.
La mostra, organitzada per l'Arxiu Comarcal de l'Alt Urgell conjuntament amb l'ajuntament de la Seu d'Urgell recupera del passat, que forma part del present a través d'una vívida memòria col·lectiva, una mostra integrada per més de 300 elements on destaca, especialment, una nodrida presència de cartells oficials dels Jocs, a més de diverses fotografies i material audiovisual, documents i objectes procedents de diferents particulars, entre ells, la Fundació Barcelona Olímpica.
El còmic, amb els seus herois i mites, està envaint aclaparadorament altres mitjans de difusió, com la premsa i el cinema.
Actualment hi ha pocs mitjans de comunicació que no incloguin a les seves pàgines algun personatge de còmic, ja sigui a través de les tires diàries o del suplement dominical.
Però és al cinema on els resultats són més espectaculars.
Personatges com el Capità Amèrica, Batman, Spiderman o els Venjadors, amb inversions milionàries i actors estrella, inunden les pantalles de tot el món.
L'exposició "Herois i superherois" vol donar a conèixer aquesta mitologia a través d'una mostra que no només és de gran actualitat, sinó que també és una mostra d'un art contemporani amb alts valors intrínsecs.
La mostra ofereix la possibilitat d'accedir a un material de personatges imaginaris molt populars que comprèn l'evolució d'aquests en el temps i a través d'innumerables països i llengües.
A través de pòsters, sundays (pàgines dominicals), stills (fotogrames), lobby cards (imatges de cartellera), pressbooks (material promocional) i còmics, podrem conèixer dos mons, el del cinèfil i el de l'amant del còmic, que es donen la mà.
El material d'aquesta exposició integra la col·lecció cinematogràfica i documental del cinèfil i col·leccionista alt urgellenc Josep Banavent Catalán i el seu origen es remunta al període corresponent a la seva infantesa durant la dècada de 1950 de forma ininterrompuda fins a l'actualitat.
La mostra aplega 310 peces de material de 29 personatges creats entre 1930 (Joe Palooka) fins al 1988 (Tank Girl).
Des de l'any 2013, l'Arxiu Comarcal de l'Alt Urgell (ACAU) col·labora regularment en la difusió de la col·lecció de Josep Benavent a través de l'organització d'exposicions i activitats didàctiques, fonamentalment, però també amb conferències i presentacions de publicacions.
En el seu conjunt, al llarg d'aquests darrers sis anys, han estat més de 15 activitats de mig i gran format organitzades tan en sol·litari com, especialment, en col·laboració amb altres institucions culturals.
La col·laboració forma part de l'interès per part de l'Arxiu en donar a conèixer la funció i el paper dels arxius a la societat entenent el cinema i el còmic com expressions de primer ordre en el camp de la cultura.
En el cas concret d'aquesta exposició, "Herois i superherois" organitzada conjuntament amb el Museu del Tabac, l'ACAU ha participat en la sistematització dels continguts així com en el suport logístic d'una part important de l'estructura expositiva.
Un treball conjunt d'ambdues institucions, gràcies a la generositat i coneixement del col·leccionista, que recull la mostra més important de còmic i cinema sobre el particular realitzada mai a Andorra i Catalunya i, molt probablement, també a Espanya.
L ́Arxiu Comarcal de l ́Alt Empordà ofereix, des de la seva creació, un taller pràctic per a l ́elaboració del treball de recerca de batxillerat a tots els instituts de la comarca.
Només cal trucar-hi i concertar la visita.
S ́exposen els principals fons documentals a consultar i possibles temàtiques d ́estudi, que després individualment es concreten i completen depenent de cada alumne.
L'Arxiu Comarcal de l'Alt Empordà (ACAE) està integrat a la Xarxa d'Arxius Comarcals de la Generalitat de Catalunya, i la seva creació va ser acordada pel conveni signat el 31 de gener de 1984 entre el Departament de Cultura de la Generalitat de Catalunya i l'Ajuntament de Figueres, el qual col·labora en el seu manteniment.
El Consell Comarcal de l'Alt Empordà en té delegada la gestió des de la seva creació.
La inauguració oficial va tenir lloc el dia 16 de febrer de 1991 amb l'assistència del president de la Generalitat.
Està instal·lat a l'ala oest de l'antic escorxador municipal, edifici construït l'any 1907 per l'arquitecte modernista Josep Azemar.
L'ACAE té com a principal objectiu la conservació, la protecció i la difusió del patrimoni documental, tant públic com privat, de l'Alt Empordà.
El 31 de desembre de 2018 l'Arxiu custodia 1.689 m.l. de documentació, que va des del segle XI fins a l'actualitat.
Cal assenyalar els nombrosos fons d'institucions i associacions, els protocols notarials del segle XIX, fons judicials i d'algunes empreses i fons patrimonials.
Compta també amb una extensa informació del patrimoni documental de la comarca.
Hem reproduït digitalment poc més de mig milió de pàgines (9,45 Tb) de documents textuals i i no textuals de fons històrics, així com de fons no ingressats i de nombroses publicacions altempordaneses, que es poden descarregar lliurement.
El projecte de servei didàctic té l'objectiu de donar a conèixer les funcions i els serveis de l'arxiu a la comunitat educativa, amb una doble finalitat:
-Transmetre als centres educatius i al professorat les possibilitats pedagògiques que els pot oferir l'arxiu.
-Formar els alumnes com a futurs usuaris i ensenyar-los a respectar i valorar el patrimoni documental.
Fins al moment s'han elaborat dos quaderns didàctics dirigits a alumnes de primària.
Ambdós tenen com a objectiu que els alumnes visitin l'arxiu comarcal i coneguin les seves funcions i els serveis que ofereix.
Això s'assoleix a través del treball amb documents aportats pels alumnes, tot resseguint què es fa amb un document des del moment que ingressa a l'arxiu fins que es posa a disposició dels usuaris.
En una segona fase es preveu elaborar quaderns didàctics pels alumnes de secundària.
El primer, força avançat, té com a eix la figura del bandoler Joan Serra, àlies la Pera.
En aquest cas l'objectiu ja no serà tant la visita a l'arxiu com facilitar als alumnes i al professorat el treball didàctic a l'aula amb fonts primàries d'arxiu.
Amb motiu de la celebració de la Setmana Internacional d'Arxius d'aquest any, l'Arxiu Comarcal de l'Alt Empordà ha preparat una petita mostra d'impresos relacionats amb el lleure i l'oci altempordanès amb la finalitat de donar a conèixer els milers de programes de mà i altre material efímer de la comarca que estan dipositats a l'arxiu.
Plaça de l'Escorxador Vell, s/n
El volum 43 dels Annals conté un apartat monogràfic dedicat a les darreres recerques sobre monestirs de la nostra comarca, i aquesta és la raó que es faci l'acte al monestir de Sant Pere de Rodes.
La presentació s'acompanyarà de diferents activitats gratuïtes, excepte el dinar.
El punt de trobada a tres quarts de 10, a l'aparcament de Santa Helena.
El programa de les activitats és el següent:
Visita al poblat medieval de Santa Helena a càrrec d'Anna M. Puig, arqueòloga, membre de l'equip responsable de les excavacions, i secretària de la Junta de l'IEE.
I a continuació: visita guiada al monestir per part de Sònia Masmartí, llicenciada en història, membre de l'equip del Museu d��Història de Catalunya - Sant Pere de Rodes, i membre de la Junta de l'IEE.
Presentació del volum 43 dels Annals.
Caldrà trucar prèviament a la seu de l'IEE o enviar un correu electrònic per confirmar plaça, ja que el menjador t�� una cabuda limitada.
Itinerari literari per dins del monestir a càrrec de l'escriptora Núria Esponellà, autora de la novel·la Rere els murs.
Hora i lloc de trobada: 10:45 a l'aparacament del Poblat Medieval de Santa Helena
El preu del menú del dinar és de 17 euros.
Arxiu Comarcal de l'Alt Empordà, Instituts d'Estudis Empordanesos, Ajuntament de Figueres i Consell Comarcal de l'Alt Empordà
L'arxiu comarcal conserva documentació de l'administració local (tant del Consell Comarcal com de 17 dels 23 ajuntaments de la comarca), de les oficines de la Generalitat de Catalunya (referides a Treball i Agricultura), dels jutjats, dels notaris... la qual cosa implica que té o tindrà informació textual de la gran majoria d'habitants del'Alt Camp.
Tota aquesta documentació és i serà consultable per les generacions futures però ara mateix no sabem ni sabran com són aquests habitants, quina cara tenen, i una imatge sempre és quelcom més personal, que individualitza.
Per tant, l'arxiu comarcal enceta un projecte, que s'anirà presentant en tots els municipis, que ofereix als habitants de l'Alt Camp que dipositin 3 fotografies on apareguin (sols, acompanyats, a casa, a la muntanya...), on i com vulguin, amb el compromís i la garantia que es guardaran pel futur, que formaran part de la memòria de la comarca i de Catalunya.
Qui ho vulgui pot donar originals o bé portar-los a la seu de l'arxiu, on se'n farà una còpia digital a alta resolució.
L'únic que cal és descriure i datar la imatge i signar un document en el qual autoritzin a l'arxiu comarcal a fer-ne difusió (a partir de la data que cadascú esculli).
Arxiu Comarcal de l'Alt Camp i Consell Comarcal de l'Alt Camp
En plena Guerra de Successió, el 24 de setembre de 1709, el rei Carles III concedí a Valls el títol de ciutat imperial.
Valls participà activament en l'esforç bèl·lic a favor del bàndol austriacista però el tombant de la guerra féu que acordés retre homenatge de fidelitat al seu contrincant, el rei Felip V, el 8 de juliol de 1713.
Sigui per l'origen del títol o perquè s'havia intentat utilitzar per sostreure's a la influència de l'arquebisbe de Tarragona, senyor de Valls, s'anà oblidant i el 14 d'abril de 1714 desaparegué de l'encapçalament de les actes del Consell.
Valls no tornà a ostentar el títol de ciutat fins que li fou novament concedit amb motiu de l'arribada del ferrocarril.
El fet ha deixat pocs testimonis documentals a l'arxiu de Valls però sortosament el dr. Àngel Casals ha trobat documents inèdits als arxius de Nàpols i coincidint amb l'aniversari s'ha cregut oportú de celebrar i d'explicar què va significar.
Data: 23 de desembre de 2009, a les 19:00 hores.
Organitza: Arxiu Comarcal de l'Alt Camp, Ajuntament de Valls i Institut d'Estudis Vallencs
Prova pilot d'un taller que, des d'una vessant pràctica, pretén que l'alumne aprengui quines són les funcions dels arxivers i conegui les instal·lacions i els mitjans tècnics de l'arxiu comarcal.
L'alumne ha de dur la còpia d'un document i es reprodueix el procés d'ingrés, classificació, descripció, ubicació al dipòsit i atenció a l'usuari.
Data: 10 al 12 de juny de 2009.
Lloc: Arxiu Comarcal de l'Alt Camp, Passeig del Caputxins, 18, Valls.
Organitza: Arxiu Comarcal de l'Alt Camp.
La tria i digitalització d'una quarantena de negatius i fotografies estereoscòpiques de Pau Mercadé (1892-1970), conservades tant a l'Arxiu Municipal com a l'Arxiu Comarcal, sobre les quals s'ha aplicat un programa de generació d'imatges en 3D permet una aproximació tecnològica, diferent, als fons dels arxius.
Alhora l'activitat permet crear sinèrgies entre els dos arxius ubicats a Valls, unir virtualment un fons separat i donar a conèixer l'activitat fotogràfica que Pau Mercadé, joier, pintor i activista cultural, va desplegar a Valls entre els anys 1911 i 1929.
Data: 15 de juny de 2011, a les 19:00h
Lloc: Antiga Biblioteca Popular de Valls, Passeig dels Caputxins, 33, Valls
Organitza: Arxiu Comarcal de l'Alt Camp i Arxiu Municipal de Valls
Amb motiu de la Setmana Internacional dels Arxius es proposa una activitat exclusivament on line per veure'n l'abast i el seguiment entre els internautes.
Un document digitalitzat de la Impremta Castells és l'excusa que permet plantejar un seguit d'interrogants que es poden resoldre mitjançant la seva anàlisi i la consulta de la premsa digitalitzada de l'ACAC al portal XAC_premsa.
Lloc: Web de l'Arxiu Comarcal de l'Alt Camp, http://cultura.gencat.cat/arxius/acac
Organitza: Arxiu Comarcal de l'Alt Camp
La quina és un joc típic de les dates nadalenques que es juga a diversos llocs de Catalunya –el Vallès, la Cerdanya, el Garraf...-, així com també a la Catalunya Nord, amb peculiaritats pròpies a cada indret.
La seva mecànica és semblant a la del bingo.
El marcatge dels números cantats es fa amb blat de moro i es canten amb dites i acudits, ja siguin tradicionals o adaptats al temps en què es juga, per donar-hi un toc d'humor, tot sovint molt local.
Els premis poden ser lots de Nadal posats en cistelles o paneres (torrons, licors, caixes de cava, neules, coques, fuets, permils, cuixots... de tot i més) amb la inclusió d'animals vius (aviram, conills, xais), diners o, fins i tot, algun viatge, electrodomèstics i televisors de plasma.
En certa manera, és una barreja de joc d'atzar combinat amb un esperit lúdic i nadalenc.
Molts arrelades a l ́Empordà, l ́ACAE ha muntat una petita mostra amb exhibició de material que té aplegat.
Arxiu Comarcal de l'Alt Emprodà
El propòsit d'aquest curs és familiaritzar al genealogista o persona que fa recerca en història familiar en les tecnologies, recursos i metodologies que ens ofereix la informàtica i Internet en el procés de recerca genealògica
Atesa la gran demanda que ha tingut el curs, s'ha programat una 2a. edició per al dissabte 16 de març
El curs està programat en una sola sessió de 3 hores i mitja en què s'analitzarà el procés de recerca en genealogia i es presentaran en detall recursos existents a Internet que poden facilitar aquesta tasca.
La sessió serà clarament participativa.
El professor mostrarà com utilitzar aquests recursos per a fer recerca específicament genealògica.
Es plantejaran casos i situacions en què els assistents podran participar i col·laborar.
El curs està adreçat tant a persones que volen iniciar-se en la recerca genealògica com a persones que, ja tenint certa experiència, volen aprofitar la informàtica com els recursos existents a Internet per a millorar el seu procés de recerca genealògica.
En principi no és necessari un coneixement previ en informàtica, encara que unes nocions mínimes en què consisteix fer genealogia són desitjables.
Aquest curs està organitzat per l ́Arxiu Comarcal de l'Alt Empordà i l'Institut d'Estudis Empordaneos amb la col: laboració de la Societat Catalana de Genealogia, Heràldica, Sigil·lografia, Vexil·lografia i Nobiliària (SCGHSVN).
El cercador Google aplicat a recerca genealògica.
Consulta a les imatges digitalitzades.
Altres fonts informació genealògica.
Software de suport a la Gestió d'Informació Genealògica.
Criteris i consideracions en la selecció.
En cada apartat del contingut, hi haurà una explicació introductòria del professor i la participació activa dels assistents.
Enric Mayol Sarroca és doctor enginyer i professor en informàtica a la UPC.
Vocal de noves tecnologies a la Junta Directiva de la Societat Catalana de Genealogia, Heràldica, Sigil·lografia, Vexil·lografia i Nobiliària (SCGHSVN).
Com a afeccionat a la genealogia té especial interès a nivell de recerca en l'e-learning, els sistemes d'informació, l ́enginyeria del software, bases de dades i l ́ús de les noves tecnologies en l ́àmbit de la genealogia.
És professor del curs Recursos Genealògics a Internet impartit de forma regular a la seu de la SCHSVN.
Arxiu Comarcal de l'Alt Empordà i l'Institut d'Estudis Empordanesos amb la col·laboració de la Societat Catalana de Genealogia, Heràldica, Sigil·lografia, Vexil·lografia i Nobiliària (SCGHSVN).
Arxiu Comarcal de l'Alt Empordà
Del 7 de novembre a l'1 de desembre a la seu del Museu del Joguet de Catalunya
"La renovació de l'escola pública.
De l'Empordà a tot Catalunya (1900-1939)"
L'Arxiu Comarcal de l'Alt Empordà, l'Arxiu Històric de Girona, el Museu del Joguet de Catalunya i la Societat d'Història de l'Educació, han produït l'exposició "La renovació de l'escola pública.
De l'Empordà a tot Catalunya (1900-1939)" que es podrà visitar al Museu del Joguet de Catalunya fins l'1 de desembre.
El proper dijous 7 de novembre de 2013 s'inaugura la mostra amb una taula rodona sobre la renovació de l'escola pública, que serà conduïda pel catedràtic de Pedagogia de la Universitat de Girona, Salomó Marquès, i dos especialistes més.
L'acte, obert a tothom, tindrà lloc a 2/4 de vuit de la tarda a la seu del Museu, carrer Sant Pere, 1 de Figueres.
Amb voluntat d'itinerància esperem es pugui visitar per tot el país.
L'exposició consta de catorze plafons i recupera el significat de les Converses Pedagògiques que tingueren lloc a tot el país a principis del segle XX.
Presenta els primers mestres renovadors, les seves publicacions, les colònies escolars i activitats fora de l'escola, i els organismes públics educatius de les primeres dècades del segle passat fins a la pèrdua de la guerra civil i l'exili de molts mestres.
Amb aquesta mostra es commemora el 110è aniversari de la primera Conversa pedagògica promoguda per Silvestre Santaló, mestre de Camallera, com a precedent directe de les escoles d'estiu, així com, en certa manera, s'intenta homenatjar tots els homes i dones, mestres de pobles, que decidiren organitzar-se i debatre aquells temes que podien ajudar-los a fer una escola millor des del punt de vista pedagògic, com també millorar la seva formació professional.
A principis del segle passat, els mestres de les escoles rurals empordaneses es van mobilitzar per dur a terme tota mena d'iniciatives per a la reforma de l'ensenyament i l'educació.
S'agruparen en associacions professionals, editaren revistes de magisteri on exposar les seves experiències amb la voluntat de compartir, i també promogueren activitats amb escoles veïnes.
Van ser mestres a favor de l'escola pública, digna i eficaç, a base d'intentar potenciar la seva dimensió social, convençuts que l'escola és un instrument de gran transcendència per a la societat.
L'Arxiu Comarcal de l'Alt Empordà, l'Arxiu Històric de Girona, el Museu del Joguet de Catalunya i la Societat d'Història de l'Educació